kardosdrur/scandi-wiki huggingface dataset:
Dan Beutler

Dan Beutler (født 7. oktober 1977 i Hallstahammar, Västmanland, Sverige) er en svensk håndboldspiller, der spiller for den tyske håndboldklub SG Flensburg-Handewitt i det sydslesvigske Flensborg. Af svenske klubber har han spillet for blandt andet IFK Ystad HK og Redbergslids IK Göteborg.

Han står desuden noteret for adskillige kampe for det svenske landshold.

Eksterne henvisninger 

 
 SG Flensborg-Handewitt: Dan Beutler 

Håndboldspillere fra Sverige
Håndboldspillere fra SG Flensburg-Handewitt
Håndboldspillere fra Redbergslids IK
Johan Sjöstrand

Johan Sjöstrand (født 26. februar 1987 i Skövde) er en svensk håndboldspiller, der spiller for Bjerringbro-Silkeborg Håndbold i den danske Håndboldliga. Han har tidligere spillet for IFK Skövde, SG Flensburg Handewitt, FC Barcelona Handbol, Aalborg Håndbold, THW Kiel og MT Melsungen, inden han kom til Bjerringbro-Silkeborg i 2020.

Han har i perioden 2008-2015 spillet 96 landskampe for svenske landshold. Han var med ved VM i håndbold i Kroatien i 2009, VM i håndbold i Sverige i 2011 samt OL 2012 i London, hvor han var med til at vinde sølvmedaljer. Sjöstrand havde i turneringen en redningsprocent på 41,5. I efteråret 2015 valgte han at stoppe på landsholdet og koncentrere sig om klubhåndbold.

Referencer

Eksterne henvisninger 

 

Håndboldspillere fra Sverige
Håndboldspillere fra SG Flensburg-Handewitt
Håndboldspillere fra FC Barcelona Handbol
Håndboldspillere fra IFK Skövde
Håndboldspillere fra Aalborg Håndbold
Håndboldspillere fra THW Kiel
Håndboldspillere fra Bjerringbro-Silkeborg
Olympiske sølvmedaljevindere fra Sverige
Deltagere for Sverige ved sommer-OL 2012
Generaltoldkammeret

Generaltoldkammeret (også General-Toldkammeret) var en dansk finansmyndighed under enevælden, som varetog den centrale administration af kolonierne Dansk Vestindien og Dansk Guinea.

Institutionen blev etableret 7. januar 1760 under navnet "Vestindisk-guineisk Rente- og Generaltoldkammer".

I perioder var det sammenlagt med Kommercekollegiet. Ved reskript af 9. februar 1816 forenedes Kommercekollegiet (ligesom i 1768-71) med det "Vestindisk-Guineiske Rente- samt Generaltoldkammer" til et "Generaltoldkammer- og Kommercekollegium". I praksis fortsatte de to kollegier dog deres arbejde uafhængigt af hinanden, og de stiftede selvstændige arkiver.

I marts 1848 skiftede Generaltoldkammer- og Kommercekollegiet navn til Handelsministeriet. Dette var kun en midlertidig løsning, for ved kgl. resolution af 24. november 1848 blev handels- og konsulatssagerne blev overført til Udenrigsministeriet, og kolonialsagerne blev henlagt under den nyoprettede Koloniernes Centralbestyrelse i Finansministeriet. I 1855 blev Generaltolddirektoratet oprettet til at tage sig af toldsagerne.

Litteratur 
 Jørgen Bloch, Rentekammeret, Generaltoldkammeret og Kommercekollegiet 1660-1848, Rigsarkivet 1892.

Eksterne henvisninger 
 Generaltoldkammeret 1760-1848
 Dansk-vestindisk historie: Finansvæsen

Danske myndigheder under enevælden
Etableret i 1760
Ophørt i 1848
KBU's kvalifikation til DBUs Landspokalturnering for herrer 2009-10

Københavns Boldspil-Unions kvalifikation til DBUs Landspokalturnering for herrer 2009/2010 var én af DBU's seks lokalunioners kvalifikationsturneringer, der havde til formål at finde i alt 56 hold indrangeret i Danmarksserien eller lavere pr. sæsonen 2008-09 til den landsdækkende 1. runde i DBUs Landspokalturnering for herrer 2009/2010 (Ekstra Bladet Cup 2009/2010). KBU's turnering havde deltagelse af 55 hold, der spillede om otte ledige pladser i pokalturneringens 1. runde.

Turneringen blev afviklet som en cupturnering over tre runder i foråret 2009, og de otte vindere i tredje runde kvalificerede sig til den landsdækkende 1. runde af den landsdækkende pokalturnering. De otte pladser i 1. runde gik til holdene Valby Boldklub, AB Tårnby, Frederiksberg Boldklub, IF Føroyar, B 1908, Frederiksberg Alliancen 2000, Tårnby FF og Husum Boldklub.

På grund af FC Amagers konkurs blev der imidlertid endnu en plads ledig i 1. runde, og den ledige plads gik til Østerbro IF, der vandt en lodtrækning blandt de otte taberhold i den afgørende runde af KBU's kvalifikationsturnering. Således kvalificerede ni KBU-hold sig altså til 1. runde af pokalturneringen.

Resultater

1. runde

2. runde

3. runde 

De otte vindere i 3. runde kvalificerede sig til 1. runde af DBUs Landspokalturnering 2009/2010 (Ekstra Bladet Cup 2009/2010).

Kilder / eksterne henvisninger 
 Ekstra Bladet Cup 2009 – KBU

Noter 

DBUs Landspokalturnering for herrer 2009-10
Christian Horrebow

Christian Horrebow (født 15. april 1718 i København, død 19. september 1776 sammesteds) var en dansk astronom.

Horrebow, som var søn af professor Peder Nielsen Horrebow (død 1764), blev student 1732 og magister 1738. Han blev 1743 professor designatus og overtog 1753 fuldstændigt faderens embede som professor og direktør for Observatoriet. Horrebows videnskabelige virksomhed indskrænkede sig vel for en del til de den gang almindelige disputatser på Københavns Universitet over emner, som undertiden var arvede fra faderen, men han var også i stand til selvstændige arbejder; han synes således at have været den første, der antog, at solpletterne forekom periodisk; 1776 indfører han en notits derom, og ved et eftersyn af observatoriets gamle dagbøger har det vist sig, at Horrebow har fortsat disse undersøgelser i adskillige år.

En anden sag, hvormed han beskæftigede sig en del, var undersøgelser over formler til bestemmelse af påsken. I Horrebows embedstid indtraf de 2 Venuspassager 1761 og 1769. Den første af disse blev observeret af Horrebow i København og daværende observator Thomas Bugge i Trondhjem. På grund af tidsbestemmelsernes usikkerhed kom der intet resultat af deres observationer. Den næste Venuspassage bragte intet bedre resultat. I København tillod omstændighederne ingen observation, og i Norge vides der ikke at være udrettet noget af de danske udsendinge, Horrebows broder Peder og Ole Nicolai Bützow.

Horrebow, der 1761 var blevet udnævnt til justitsråd og 1769 til etatsråd, døde i 1776. Han havde 25. oktober 1754 ægtet Anna Barbara Langhorn (født 1735, død 1812), datter af oberstløjtnant Magnus Langhorn. I ægteskabet fødtes sønnerne Magnus og Otto Horrebow.

Kilder

Eksterne henvisninger 
 
 
 Holger Ehrencron-Müller, Forfatterlexikon omfattende Danmark, Norge og Island indtil 1814
 Adskillige kilder til Horrebows virke findes på rundetaarn.dk
 Danmarks ukendte astronom blev først anerkendt efter 242 år: Hvem var han? - Videnskab.dk

Astronomer fra Danmark
Rektorer ved Københavns Universitet
Bogsamlere fra Danmark
Personer fra København
Danskere i 1700-tallet
Medlemmer af Videnskabernes Selskab
Artikler fra 1. udgave af Dansk biografisk leksikon
Sidney Poitier

Sir Sidney Poitier (født 20. februar 1927, død 6. januar 2022) var en amerikansk skuespiller, filminstruktør, forfatter og diplomat fra Bahamas. Sidney Poitier er bedst kendt for en lang række prisvindende og nominerede roller i halvtredserne og tresserne. Specielt huskes kan som den første afro-amerikaner der vandt en Oscar for bedste mandlige hovedrolle for sit skuespil i filmen Markens liljer. Før det havde han allerede været nomineret i 1958 i samme kategori. Desuden har han vundet en BAFTA Award og være nomineret fem gange og fem gange til en Golden Globe, som han vandt for samme rolle som han vandt sin Oscar.

Fra 1997 var Sidney Poitier Bahamas' ambassadør i Japan og i UNESCO. I august 2009 modtog han Presidential Medal of Freedom af præsident Barack Obama.

Udvalgt filmografi 
 Edge of the City (1957)
 The Defiant Ones (1958)
 Porgy and Bess (1959)
 A Raisin in the Sun (1961)
 Markens liljer (1963)
 A Patch of Blue (1965)
 I nattens hede (1967)
 Guess who is coming to Dinner (1967)
 Little Nikita (1988)
 Sjakalen (1997)

Galleri

Referencer

Eksterne henvisninger 

 

Filmskuespillere fra USA
Personer fra Miami
Personer fra Bahamas
Amerikanere i 1900-tallet
Amerikanere i 2000-tallet
Oscar for bedste mandlige hovedrolle
Modtagere af Presidential Medal of Freedom
Ambassadører
My Super Ex-Girlfriend

My Super Ex-Girlfriend er en amerikansk romantisk komedie fra 2006 instrueret af Ivan Reitman og med Uma Thurman, Luke Wilson og Anna Faris i hovedrollerne.

Medvirkende 
Uma Thurman
Luke Wilson 
Rainn Wilson
Anna Faris
Eddie Izzard
Wanda Sykes
Stelio Savante

Eksterne henvisninger 
 

Amerikanske film fra 2006
Komediefilm fra USA
Film instrueret af Ivan Reitman
Ghostbusters II

Ghostbusters II er en amerikansk science-fiction komedie fra 1989 instrueret af Ivan Reitman og skrevet af Harold Ramis og Dan Aykroyd, der også medvirker i filmen sammen med bl.a. Bill Murray og Sigourney Weaver. Filmen er en fortsættelse til Ghostbusters fra 1984.

Medvirkende 
 Bill Murray
 Dan Aykroyd
 Sigourney Weaver
 Harold Ramis
 Rick Moranis
 Ernie Hudson
 Annie Potts
 Peter MacNicol
 Harris Yulin
 Janet Margolin
 David Margulies
 Kurt Fuller
 Wilhelm von Homburg
 Cheech Marin
 Max von Sydow

Eksterne henvisninger 
 

Amerikanske film fra 1989
Komediefilm fra USA
Science fiction-film fra USA
Film instrueret af Ivan Reitman
Spøgelsesfilm
Peder Horrebow

Peder Horrebow henviser til flere artikler:

 Peder Nielsen Horrebow (1679-1764), dansk astronom.
 Peder Horrebow (1728-1812), dansk astronom, søn af ovenstående.
Motorik

Motorik er kroppens evne til at styre muskelbevægelser, enten hos mennesker eller hos dyr.

Eksterne henvisninger
Strømer i børnehaveklassen

Strømer i børnehaveklassen (originaltitel Kindergarten Cop) er en amerikansk komedie-thriller fra 1990, instrueret af Ivan Reitman og med Arnold Schwarzenegger, Penelope Ann Miller og Pamela Reed i hovedrollerne.

Modtagelse 
Strømer i børnehaveklassen fik en blandet modtagelse af anmelderne og har opnået 52% på Rotten Tomatoes og 61% på Metacritic. Den amerikanske filmkritiker Roger Ebert gav den tre af fire stjerner. Filmen blev en stor publikumssuksess og indbragte $202 millioner på verdensplan, heraf $91,5 millioner i USA. Den havnede på 10. pladsen over de mest indbringene film i 1991, både i USA og på verdensplan.

Filmen blev tildelt en BMI Film Music Award, en Blimp Award ved Kids' Choice Awards og to Young Artist Award.

Medvirkende 
 Arnold Schwarzenegger: John Kimble
 Penelope Ann Miller: Rachel Crisp
 Pamela Reed: Phoebe O'Hara
 Linda Hunt: Miss Schlowski
 Odette Yustman: Rosa
 Richard Tyson: Cullen Crisp
 Carroll Baker: Eleanor Crisp

Referencer

Eksterne henvisninger 
 

Amerikanske film fra 1990
Komediefilm fra USA
Peder Horrebow (1728-1812)

Peder Horrebow (døbt 14. september 1728 i København– 14. december 1812 sammesteds) var en dansk astronom. Han var søn af Peder Nielsen Horrebow.

Horrebow blev student 1746, magister 1755 og titulær professor 1763. Han deltog 1769 sammen med Ole Nicolai Bützow i en rejse til Nordlandene i Norge for at observere Venuspassagen, af hvilken rejse resultatet er ubekendt.

Efter sin egen mening skulle han være kvalificeret til at blive broderen Christians efterfølger, men et syn over Observatoriet, hvor han var observator, foretaget efter Konsistoriums ordre af professorerne Christian Gottlieb Kratzenstein og Christen Hee, faldt således ud, at Horrebow næppe har fået nogen anbefaling fra Københavns Universitet.

Professorpladsen blev 1777 besat med Thomas Bugge og Horrebow sat på pension, som han nød i 35 år. Horrebows astronomiske virksomhed skal have indskrænket sig til små disputatser. Derimod har han med stor flid samlet en oversigt over Danmarks vejrforhold (1780). Han døde ugift.

Kilder 

 
 Holger Ehrencron-Müller, Forfatterlexikon omfattende Danmark, Norge og Island indtil 1814
 G.F. Ursin, Historisk Beretning om Universitetets Observatorium paa Runde Taarn

Astronomer fra Danmark
Meteorologer fra Danmark
Faglitterære forfattere fra Danmark
Dansksprogede forfattere fra Danmark
Titulære professorer fra Danmark
Danskere i 1700-tallet
Danskere i 1800-tallet
Personer fra København
Anne Bie Warburg

Anne Bie Warburg (født 3. marts 1953) er en dansk skuespiller og pornomodel, der medvirkede i de fleste af 1970'ernes danske sexkomedier, typisk sammen med sin daværende mand, Bent Warburg. De to havde oftest sexscener med hinanden, men dog også med andre medvirkende.

Anne Bie Warburg fik sin største rolle i filmen Sømænd på sengekanten (1976).

Filmografi 
 I Jomfruens tegn (1973)
 Sex-cirkusse (1973)
 I Tyrens tegn (1974)
 Per (1975)
 Der må være en sengekant (1975)
 I Tvillingernes tegn (1975)
 Justine och Juliette (1975)
 Bel Ami (1976)
 Hopla på sengekanten (1976)
 I Løvens tegn (1976)
 Sømænd på sengekanten (1976)

Referencer

Eksterne henvisninger 
 

Skuespillere fra Danmark
Pornoskuespillere fra Danmark
Frækkere end politiet tillader 3

Frækkere end politiet tillader 3 (originaltitel Beverly Hills Cop III) er en amerikansk actionkomedie fra 1994 instrueret af John Landis og med Eddie Murphy i hovedrollen som Detroit-betjenten Axel Foley. Filmen efterfulgte Frækkere end politiet tillader og Frækkere end politiet tillader 2.

Medvirkende 
 Eddie Murphy 
 Judge Reinhold
 Hector Elizondo 
 Timothy Carhart
 John Saxon
 Theresa Randle 
 Alan Young

Eksterne henvisninger 
 

Amerikanske film fra 1994
Komediefilm fra USA
Film instrueret af John Landis
Hakken

Hakken (også kaldet Hakkûh) og på dansk også kaldet sav betyder hæl og stammer fra Holland.
Det danses ofte til musik der ligger på mange BPM, hvilket gør en ellers simpel danseform yderst energisk. Oprindeligt var der i hakken mest fokus på benarbejdet, som udefra set nok mest af alt ligner en avanceret march gang. Den nye generation har rykket det fokus op til overkroppen.
Det mest praktiske fodtøj til at udfører hakken er sko som Nike Max Air, som forhindre en ellers øm fod og ødelagte limninger i skoen.

Eksterne henvisninger 
 Danmarks største hakken site

Danse
Being John Malkovich

Being John Malkovich er et amerikansk komediedrama fra 1999 instrueret af Spike Jonze efter manuskript af Charlie Kaufman. Filmen har John Cusack, Cameron Diaz, Catherine Keener og John Malkovich i hovedrollerne.

Medvirkende 
 John Cusack
 Cameron Diaz
 Catherine Keener
 Orson Bean
 Mary Kay Place
 John Malkovich
 Charlie Sheen

Priser og nomineringer 
Filmen blev nomineret til tre Oscars, en for bedste instruktør (Spike Jonze), bedste originale manuskript (Charlie Kaufman) og bedste kvindelige birolle (Catherine Keener). Charlie Kaufman vandt en BAFTA Award for bedste manuskript.

Eksterne henvisninger 
 

Amerikanske film fra 1999
Dramafilm fra USA
Gamma (statistik)

Gamma er inden for statistik et sammenhængsmål, der benyttes i forbindelse med ordinalskaladata. Gamma måler styrken af sammenhæng samt retning på cross tabs.

Formelt vil eksempelvis en Gamma på 0,54 betyde, at det at kende den uafhængige variabel reducerer fejlen på at forudsige rangen (ikke værdien) af den afhængige variabel med 54 pct. Rangen henviser til den relative placering af kategorierne, modsat deres absolutte værdi. 

Det er underordnet om kategorierne på variablene eksempelvis er kodet 1,3,7 eller 1,2,3, da dette vil give samme Gamma-værdi, hvorimod Pearson's r påvirkes af de to forskellige kodninger. Den statistiske test, som er tilknyttet Gamma, tester for, om Gamma er forskelligt fra 0.

Statistik
Carl Jensenius

Carl Jensenius (født 28. januar 1726 på Vemmetofte, død 3. november 1795) var en dansk læge.

Han var søn af hofprædikant, magister Jens Jensenius og Margrethe Pedersdatter. Hans hustru var Mette Kirstine f. Grønnegaard. En datter blev gift med Andreas Lous.

Begge forældre døde meget tidligt, og sønnen blev opdraget først på prinsesse Sophie Hedevigs og senere på dronning Sophie Magdalenes bekostning. Han gik i Københavns og Aalborgs lærde skoler og dimitterede fra sidstnævnte sted 1745. Han viste tidlig livlig og alsidig videnskabelig interesse og litterær evne, men tillige en vis ustadighed, som også lod sig mærke i hans senere liv. I de første studieår kastede han sig under Hans Grams vejledning over filologi og historie, senere navnlig over naturvidenskab og medicin. 

1749 blev han alumne på Borchs Kollegium, hvor han debuterede med at behandle den danske medicins historie i en disputation; men sit løfte om arbejdets fortsættelse holdt han ikke. Som en meget arbejdsdygtig ung mand blev han 1753 valgt til sekretær for Collegium medicum, hvis forretningsførelse tidligere havde været temmelig skødesløs. Han udførte også det nye hverv i nogen tid med energi, kastede sig samtidig over forsøg med nye kurmetoder, der dukkede frem, således elektricitetskure, til hvis udførelse han fik kongelig understøttelse, og koppeinokulation. 

1754 blev han på grund af sin botaniske kunnen udnævnt til kongelig vicebotaniker som vikar for Oeder under dennes rejse. 1755 disputerede han for den medicinske doktorgrad og påbegyndte samtidig en oversættelse af en kendt tysk populær lægebog af Weisbach, der repræsenterede den yderliggående pietistiske medicin; dette ikke særlig fortjenstfulde arbejde trak han sig dog hurtigt igen tilbage fra. Ved Frederiks Hospitals oprettelse 1757 blev han, der vistnok stod i gunst hos A. G. Moltke, dets overmedikus og gav flittige meddelelser fra hospitalet i Mercure Danois, men opgav allerede 1761 stillingen. I nogle år var han læge ved Opfostringshuset. 

I al sin ustadighed vedligeholdt han dog interessen for koppeinokulationen, var medvirkende i kommissionen til oprettelsen af den store indpodningsanstalt under Struensee og førte det medicinske lægetilsyn dermed, så længe den bestod (1770-83). 1768 blev han hofmedikus og justitsråd, 1775 fik han titel af livlæge med etatsråds rang. Ved sin død efterlod han sig en betydelig formue. Manuskriptet til et stort lægevidenskabeligt værk, en pyretologi, som han skal have arbejdet på i en årrække, og som i øvrigt sluttede sig til hans disputats til promotionen, gik tabt, da hans bolig brændte i den store ildebrand kort før hans død.

Kilder 

Hofmedici fra Danmark
Danskere i 1700-tallet
Etatsråder fra Danmark
Serbiske alfabet

Det serbiske samt bosniske alfabet er en del af det kyrilliske alfabet. Det kyrilliske alfabet er inspireret af det græske alfabet og bruges også i andre østeuropæiske lande blandt andet Rusland og Ukraine. Det er blevet spredt til det meste af Østeuropa via den græsk-orthodokse kirke. Øverst ses det serbisk/bosniske alfabet skrevet på kyrillisk. Nederst er det skrevet på latin (de bogstaver, der bruges i stort set hele verden i dag).

Alfabeter
Translitteration af det Kyrilliske alfabet
Serbisk sprog
Alfabet
Orkidé-tyven

Orkidé-tyven (originaltitel Adaptation) er en amerikansk, satirisk komediedramafilm fra 2002, instrueret af Spike Jonze efter manuskript af Charlie Kaufman. Filmen er delvist baseret på non fiktion-bogen The orchid thief af Susan Orlean. Filmen har Nicolas Cage, Meryl Streep, Chris Cooper og Cara Seymour i hovedrollerne.

Plot 

Arbejdet med manuskriptet til The Orchid Thief kører slet ikke for forfatteren Charlie Kaufman. Han lider af skriveblokering, seksuelle frustrationer og manglende selvtillid. Imens kører alt som smurt for hans sorgløse, men langt mindre begavede tvillingebror Donald. Charlies liv bliver ikke nemmere af, at han er blevet så besat af Susan Orlean, forfatteren til 'The Orchid Thief', at han tager til New York for at opsøge hende.

Medvirkende 
 Nicolas Cage
 Meryl Streep
 Chris Cooper
 Cara Seymour
 Brian Cox
 Tilda Swinton
 Ron Livingston
 Maggie Gyllenhaal
 Judy Greer
 Bob Yerkes
 Curtis Hanson
 Doug Jones
 Susan Orlean
 Lance Acord
 John Cusack
 Spike Jonze
 Catherine Keener
 John Malkovich

Priser og nomineringer 
Filmen blev nomineret til fire Oscars, bedste mandlige hovedrolle (Nicolas Cage), bedste kvindelige birolle (Meryl Streep), bedste filmatisering (Charlie Kaufman) og for bedste mandlige birolle, for hvilken Chris Cooper vandt.

Eksterne henvisninger 
 

Amerikanske film fra 2002
Dramafilm fra USA
Film instrueret af Spike Jonze
Film fra Columbia Pictures
Chris Cooper

Christopher W. "Chris" Cooper (født 9. juli 1951) er en amerikansk filmskuespiller, bedst kendt for sine roller i American Beauty, Capote, October Sky, Seabiscuit og Orkidé-tyven, for hvilken han vandt en Oscar for bedste mandlige birolle.

Filmografi 
 Hesteviskeren (1998)
 October Sky (1999)
 American Beauty (1999)
 Jeg, mig & Irene (2000)
 The Patriot (2000)
 The Bourne Identity (2002)
 Adaptation (2002)
 Seabiscuit (2003)
 The Bourne Supremacy (2004)
 Capote (2005)
 Jarhead (2005)
 Syriana (2005)
 The Kingdom (2007)
 Villy Vilddyr - og landet med de vilde krabater (2009)
 The Amazing Spider-Man 2 (2014)
 ‘’((Lone Star)

Eksterne henvisninger 

 

Filmskuespillere fra USA
Oscar for bedste mandlige birolle
Evigt solskin i et pletfrit sind

Evigt solskin i et pletfrit sind () er en amerikansk dramafilm fra 2004 med elementer af science-fiction, komedie og neosurrealisme. Evigt solskin i et pletfrit sind er instrueret af Michel Gondry efter manuskript af Charlie Kaufman. Filmen har Jim Carrey, Kate Winslet, Tom Wilkinson og Kirsten Dunst i hovedrollerne. 

Evigt solskin i et pletfrit sind blev nomineret til to Oscars, for bedste kvindelige hovedrolle (Kate Winslet) og for bedste originale manuskript, for hvilken Charlie Kaufman vandt.

Medvirkende 
 Jim Carrey
 Kate Winslet
 Kirsten Dunst
 Mark Ruffalo
 Elijah Wood
 Tom Wilkinson
 Jane Adams
 David Cross

Modtagelse 
Filmen blev positivt modtaget af kritikerne, på Rotten Tomatoes er konsesus: "A twisty, trippy, yet moving take on love, Kaufman-style", og den holder en friskhedsprocent på 93%.

Priser og nomineringer 
 Oscars
 Oscar for bedste kvindelige hovedrolle (Kate Winslet), nomineret
 Oscar for bedste originale manuskript (Charlie Kaufman), vandt

Eksterne henvisninger 
 

Amerikanske film fra 2004
Dramafilm fra USA
Engelsksprogede film
Black Dahlia

The Black Dahlia har flere betydninger:

 The Black Dahlia (mord) kaldenavnet af 1940'erne Hollywood mord af Elizabeth Short 
 Black Dahlia-mistænkte – mistænkte i forbindelse med mordet på Elizabeth Short.
 The Black Dahlia (roman) – en roman af James Ellroy, baseret på mordet
 The Black Dahlia (film) – film fra 2006 instrueret af Brian De Palma baseret på James Ellroy's roman.
 Black Dahlia (computerspil) – et pc-adventure spil baseret på mordet
 The Black Dahlia Murder – et melodisk dødsmetal-band dannet i 2000 
 Black Dahlia (sang)  – sang af Hollywood Undead
LFBU's kvalifikation til DBUs Landspokalturnering for herrer 2009-10

Lolland-Falsters Boldspil-Unions kvalifikation til DBUs Landspokalturnering for herrer 2009/2010 var én af DBU's seks lokalunioners kvalifikationsturneringer, der havde til formål at finde i alt 56 hold indrangeret i Danmarksserien eller lavere pr. sæsonen 2008-09 til den landsdækkende 1. runde i DBUs Landspokalturnering for herrer 2009/2010 (Ekstra Bladet Cup 2009/2010). LFBU's turnering havde deltagelse af 20 hold, der spillede om tre ledige pladser i pokalturneringens 1. runde.

Turneringen blev afviklet som en cupturnering over tre runder i foråret 2009, og de tre vindere i tredje runde kvalificerede sig til 1. runde af den landsdækkende pokalturnering. De tre pladser i 1. runde gik til holdene Frem Sakskøbing, Døllefjelde-Musse IF og Nakskov Boldklub.

Resultater

1. runde

2. runde

3. runde 

De tre vindere i 3. runde kvalificerede sig til 1. runde af DBUs Landspokalturnering 2009/2010 (Ekstra Bladet Cup 2009/2010).

Kilder / eksterne henvisninger 
 LFBU – Ekstra Bladet Cup 2009, 1. runde 
 LFBU – Ekstra Bladet Cup 2009, 2. runde
 LFBU – Ekstra Bladet Cup 2009, 3. runde

Noter 

DBUs Landspokalturnering for herrer 2009-10
Fodbold på Lolland-Falster
Lena (flod)

Lena (, ; , ; ; , ) er en flod i Sibirien, Republikken Sakha og Irkutsk oblast, i Rusland, der med sine 4.294 km (Statens Vandregister) er verdens 10. længste. Den store sovjetiske encyklopædis 3. oplag opgiver at floden er 4.400 km lang. Floden har sit løb inden for permafrostområdet. Lena udspringer 7 km vest for Bajkalsøen, og udmunder i et 200 km bredt, 30.000 km² stort, delta med 46 arme i Laptevhavet. Floden er tilfrossen 6 til 7 måneder om året.

Noter

Ekstern henvisning 

Sibirien
Floder i Irkutsk oblast
Floder i republikken Sakha